Redžinalds Dohertijs

Redžinalds "Redžijs" vai "R. F." Frenks Dohertijs (; dzimis , miris ) bija britu tenisists, četrkārtējs Vimbldonas čempionāta vienspēļu čempions un triju olimpisko zelta medaļu ieguvējs. Viņš bija tenisista Lorensa Dohertija vecākais brālis. Tenisa pasaulē zināms arī kā "R. F.", vai nevis kā "Redžijs". "Famous Tennis Player Dead: R.F. Doherty, Once American Champion, Passes Away in London", The New York Times, 30 December 1910

1980. gadā viņš kopā ar savu brāli tika uzņemts Starptautiskā tenisa slavas zālē.

 Jaunība 
Redžinalds Dohertijs dzimis 1872. gada 14. oktobrī Beulah villā Vimbldonā, Sari grāfistē, un ir vecākais dēls Viljama Dohertija un viņa sievas Ketrīnas Annas Deivisas ģimenē. Dohertijs ar tenisu sāka nodarboties jau agrā bērnībā, kad mācījās Vestminsteres koledžā. 14 gadu vecumā viņš atklātajā čempionātā Llandidno ieguva zēnu vienspēļu čempiona titulu. Dohertijs ieguvis izglītību Kembridžas Universitātē (Trīsvienības namā), kur spēlēja Kembridžas Universitātes zāliena tenisa klubā. 1895. un 1896. gadā viņš bija dalībnieks Kembridžas komandā, kas pārspēja Oksfordu un uzvarēja Skotijas un Eseksas čempionātos.

 Karjera 
 Grand Slams 
Redžinalds 1894. gadā startēja savā pirmajā Vimbldonas čempionātā un pirmajā kārtā zaudēja Klementam Kasaletam. 1897. gadā viņš izcīnīja savu pirmo vienspēļu Vimbldonas čempiona titulu pēc tam, kad trijos setos pēc kārtas pārspēja esošo čempionu Haroldu Mahoni (6–4, 6–4, 6–3). Viņš veiksmīgi aizstāvēja savu čempiona titulu nākamajos trīs gados (1898., 1899. un 1900. gadā). 1898. gadā viņš čempiona titulu izcīnīja, izslēgšanas kārtā piecos setos (6–3, 6–3, 2–6, 5–7, 6–1) pieveicot savu brāli. Lorensu Dohertiju. 1901. gadā viņš zaudēja Vimbldonas čempiona titulu, kad izslēgšanas kārtā viņu četros setos (6–4, 5–7, 4–6, 4–6) pieveica Atūrs Gors. Viņš bija arī vicečempions 1902. gada ASV čempionātā, kur četros setos (6–4, 2–6, 4–6, 6–8) viņu pārspēja ASV čempions Viljams Larneds. Kopā ar brāli Lorensu izcīnīja astoņus Vimbldonas čempionāta dubultspēļu titulus un divus ASV čempionāta dubultspēļu titulus.

 Deivisa kauss 
Dohertijs pārstāvēja Britu salas prestižajā Deivisa kausa izcīņā no 1902. līdz 1906. gadam. 1902. gadā viņš uzvarēja dubultspēļu turnīrā kopā ar savu brāli, bet zaudēja noslēdzošajā un izšķirošajā vienspēļu mačā pret amerikāni Malkolmu Vitmenu (1–6, 5–7, 4–6). 1903. gadā viņš ievērojami veicināja savas komandas pirmo Deivisa kausa titulu pret ASV, uzvarot dubultspēlēs un izšķirošajās vienspēlēs pret Robertu Vrenu. Dohertijs vēl trīs reizes ieguva Deivisa kausa trofeju (1904., 1905. un 1906. gados), lai gan šajos gados viņš piedalījās un uzvarēja tikai dubultspēlēs.

 Olimpiskās spēles 
Kopumā Dohertijs olimpiskajās spēlēs startēja divas reizes — 1900. gada Parīzes un 1908. gada Londonas olimpiskajās spēlēs.

Parīzes olimpiskajās spēlēs viņš startēja visās trīs disciplīnās, kurām vīriešiem bija ļauts startēt. Vīriešu vienspēļu turnīrā viņš izcīnīja bronzas medaļu, jo pusfināla cīņā atteicās sacensties pret savu brāli Lorensu Redžinaldu. Vīriešu dubultspēļu turnīrā viņš startēja kopā ar savu brāli Lorensu. Viņi fināla cīņā uzvarēja Jauktās komandas pārstāvjus Maksu Dekužī un Bezilu de Garmendiju (6–1; 6–1; 6–0) un izcīnīja olimpisko zelta medaļu. Arī jaukto dubultspēļu turnīrā viņš izcīnīja zelta medaļu kopā ar Šarloti Kūperi. Viņi fināla cīņā uzveica Jauktās komandas pārstāvjus Ivonnu Prevo un Haroldu Mahoni (6–2; 6–4).

Pēc astoņiem gadiem, 1908. gadā, viņš atgriezās olimpiskajās spēlēs, kad tās notika Lielbritānijas galvaspilsētā Londonā. Viņš vienspēļu turnīrā jau pirmajā kārtā zaudēja Bohēmijas sportistam Ladislavam Žemlam. Savukārt vīriešu dubultspēļu turnīrā, kurā viņš startēja kopā ar Džordžu Hiljardu, izcīnīja trešo zelta medaļu. Viņi fināla mačā pieveica citu britu tenisistu duetu — Džošua Ričiju un Džeimsu Sesilu Pārku ar rezultātu 9–7; 7–5; 9–7.

Redžinalds Dohertijs ir ar savām trim izcīnītajām olimpiskajām zelta medaļām ir otrs veiksmīgākais tenisists olimpiskajās spēlēs, pēc māsām, amerikānietēm Venusas un Serīnas Viljamsām, kuras izcīnījušas 4 zelta medaļas tenisā.

 Nāve 
Dohertijs nomira no sirds mazspējas un neirastēnijas 1910. gada 29. decembrī, 38 gadu vecumā, savās mājās Kensingtonā pēc atgriešanās no uzturēšanās sanatorijā Davosā, Šveicē.

 Rezultāti 
 Grand Slam fināli 
 Vīriešu vienspēles
 Čempionāts  Pretinieks  Rezultāts 1897. gada Vimbldonas čempionāts   Harolds Mahoni  Uzvara (6–4, 6–4, 6–3) 1898. gada Vimbldonas čempionāts   Lorenss Dohertijs  Uzvara (6–3, 6–3, 2–6, 5–7, 6–1) 1899. gada Vimbldonas čempionāts   Artūrs Gors  Uzvara (1–6, 4–6, 6–3, 6–3, 6–3) 1900. gada Vimbldonas čempionāts   Sidnijs Smits  Uzvara (6–8, 6–3, 6–1, 5–7, 11–9) 1901. gada Vimbldonas čempionāts   Artūrs Gors  Uzvara (6–4, 5–7, 4–6, 4–6) 1902. gada ASV atklātais čempionāts tenisā   Viljams Latneds  Zaudējums (6–4, 2–6, 4–6, 6–8)

 Vīriešu dubultspēles
 Turnīrs  Partneris  Pretinieki  Rezultāts 1896. gada Vimbldonas čempionāts   Harolds Nisbets   Herberts Badelejs   Vilfrēds Badelejs  Zaudējums (6–1, 6–3, 4–6, 2–6, 1–6) 1897. gada Vimbldonas čempionāts   Lorenss Dohertijs   Herberts Badelejs   Vilfrēds Badelejs  Uzvara (6–4, 4–6, 8–6, 6–4) 1898. gada Vimbldonas čempionāts   Lorenss Dohertijs   Klarenss Hobarts   Herolds Nisbets  Uzvara (6–4, 6–4, 6–2) 1899. gada Vimbldonas čempionāts   Lorenss Dohertijs   Klarenss Hobarts   Herolds Nisbets  Uzvara (7–5, 6–0, 6–2)  1900. gada Vimbldonas čempionāts   Lorenss Dohertijs   Herberts Ropers Barets   Herolds Nisbets  Uzvara (9–7, 7–5, 4–6, 3–6, 6–3)  1901. gada Vimbldonas čempionāts   Lorenss Dohertijs   Dveits Deiviss   Holkombs Vords  Uzvara (4–6, 6–2, 6–3, 9–7)   1902. gada Vimbldonas čempionāts   Lorenss Dohertijs   Frenks Raislijs   Sidnijs Smits  Zaudējums (6–4, 6–8, 3–6, 6–4, 9–11)   1902. gada ASV atklātais čempionāts tenisā   Lorenss Dohertijs   Dvaits Deiviss   Holkombs Vords  Uzvara (11–9, 12–10, 6–4)   1903. gada Vimbldonas čempionāts   Lorenss Dohertijs   Frenks Raislijs   Sidnijs Smits  Uzvara (6–4, 6–4, 6–4)   1903. gada ASV atklātais čempionāts tenisā   Lorenss Dohertijs   Kreigs Kolinss   L. Harijs Vaidners  Uzvara (7–5, 6–3, 6–3)   1904. gada Vimbldonas čempionāts   Lorenss Dohertijs   Frenks Raislijs   Sidnijs Smits  Uzvara (6–1, 6–2, 6–4)   1905. gada Vimbldonas čempionāts   Lorenss Dohertijs   Frenks Raislijs   Sidnijs Smits  Uzvara (6–2, 6–4, 6–8, 6–3)   1906. gada Vimbldonas čempionāts   Lorenss Dohertijs   Frenks Raislijs   Sidnijs Smits  Zaudējums (8–6, 4–6, 7–5, 3–6, 3–6)  

 Olimpiskās spēles 
Spēles Sporta veids Disciplīna  Pirmā kārta  Otrā kārta  Ceturdaļfināls  Pusfināls  Fināls Vieta Pretinieks / Rezultāts  1900 Parīze Vienspēles     Uzvara (6–2; 6–3)     Uzvara (6–2; 6–1)    Zaudējums (tehniskais zaudējums)   Vīriešu dubultspēles (kopā ar Redžinaldu Lorensu)        Uzvara (6–2; 6–3)      Uzvara (6–4; 6–1)      Uzvara (6–1; 6–1; 6–0)  Jauktās dubultspēles (kopā ar Šarloti Kūperi)         Uzvara (6–2; 6–4)      Uzvara (6–2; 6–4)   1908 Londona Vienspēles    Zaudējums (tehniskais zaudējums)      DNSDubultspēles (kopā ar Džordžu Hiljardu)        Uzvara (tehniskā uzvara)      Uzvara (10–8; 6–1; 9–7; 5–7)      Uzvara (5–7; 2–6; 6–4; 17–15; 6–4)      Uzvara (9–7; 7–5; 9–7)  

 Atsauces 

 Ārējās saites 

 Redžinalds Dohertijs (SOK profils) 
 Redžinalds Dohertijs (Olympedia.org) 
 Redžinalds Dohertijs (Sports Reference profils) 
 Redžinalds Dohertijs (Starptautiskā tenisa slavas zāle) 

Kategorija:1872. gadā dzimušie
Kategorija:1910. gadā mirušie
Kategorija:Londonā dzimušie
Kategorija:Lielbritānijas tenisisti
Kategorija:Lielbritānijas sportisti 1900. gada vasaras olimpiskajās spēlēs
Kategorija:Lielbritānijas sportisti 1908. gada vasaras olimpiskajās spēlēs
Kategorija:Tenisisti 1900. gada vasaras olimpiskajās spēlēs
Kategorija:Tenisisti 1908. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:1908. gada vasaras olimpisko spēļu medaļnieki
Kategorija:Olimpiskie zelta medaļnieki tenisā
Kategorija:Olimpiskie bronzas medaļnieki tenisā
Kategorija:Lielbritānijas olimpiskie zelta medaļnieki
Kategorija:Lielbritānijas olimpiskie bronzas medaļnieki